

RĪGAS VALSTSPILSĒTAS PAŠVALDĪBAS IZGLĪTĪBAS, KULTŪRAS UN SPORTA DEPARTAMENTS

SPORTA UN JAUNATNES PĀRVALDE

Krišjāņa Valdemāra iela 5, Rīga, LV - 1010, tālrunis 67012222, e-pasts iksd.sportjaun@riga.lv

NOLIKUMS

Rīgā

|  |  |  |
| --- | --- | --- |
| 18.08.2025. |  | Nr. DIKS-25-46-nos |

**Rīgas valstspilsētas pašvaldības starpskolu sacensību futbolā nolikums**

# **I. Vispārīgie jautājumi**

1. Rīgas starpskolu futbola sacensības (turpmāk – Sacensības) norisinās, ņemot vērā Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes 2025.gada 13.augusta nolikumu Nr.DIKS-25-45-nos “Rīgas valstspilsētas vispārējās izglītības iestāžu spartakiādes nolikums” (turpmāk – Spartakiādes nolikums).
2. Sacensības organizē Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvalde (turpmāk – Pārvalde) sadarbībā ar Rīgas valstspilsētas pašvaldības vispārējās izglītības iestādēm (turpmāk – Skolas) un SIA “NORA RN”.

# **II. Sacensību dalībnieki, norises vieta un laiks, programma un nosacījumi**

1. Sacensībās var piedalīties:
   1. 2014. gadā dzimuši un jaunāki dalībnieki;
   2. 2013. – 2012. gadā dzimuši dalībnieki;
   3. 2011. – 2010. gadā dzimuši dalībnieki.
2. Sacensības notiek 2025. gada septembrī – oktobrī.
3. Sacensības rajonos/priekšpilsētās notiek Skolu sporta bāzēssaskaņā ar Sacensību attiecīgo grafiku.
4. Finālsacensības notiek Rīgas **49.** **vidusskolas** stadionā:
   1. 2014. gadā dzimušiem un jaunākiem 07.10.2025. plkst. 13.00;
   2. 2013. – 2012. gadā dzimušiem 08.10.2025. plkst.13.00;
   3. 2011. – 2010. gadā dzimušiem 09.10.2025. plkst. 13.00.
5. Spēles laiks 2x10 minūtes. Ja fināla spēle beidzas neizšķirti, tad seko pieci soda sitieni.
6. Par uzvaru spēlē komanda saņem trīs punktus, par zaudējumu – vienu punktu, par neizšķirtu rezultātu – divus punktus un par neierašanos uz spēli – nulle punktu.
7. Vienādu punktu gadījumā augstāku vietu ieņem komanda, kura:
   1. ieguvusi uzvaru savstarpējā spēlē (divas komandas);
   2. ieguvusi lielāku iesisto vārtu pārsvaru (trīs komandas).
8. Finālsacensībās komandas pēc izlozes sadala apakšgrupās. Pēc spēlēm apakšgrupās – finālā apakšgrupu 1. un 2. vietas ieguvējas komandas spēlē “Krustu” – pirmās apakšgrupas 1. vieta spēlē ar otrās apakšgrupas 2. vietu un pirmās apakšgrupas 2. vieta spēlē ar otrās apakšgrupas 1. vietu. Par 3. vietu spēlē pirmo divu finālspēļu zaudētājas komandas un par 1. vietu – uzvarētājas komandas. Ja uz finālsacensībām neierodas visas rajonu/priekšpilsētu uzvarētājas komandas, tad spēlē pēc apļa sistēmas.
9. Informāciju par Sacensību norisi var saņemt, zvanot Pārvaldes Interešu un sporta izglītības nodaļas projektu koordinatorei Ingai Vanagai (tālrunis 26669021) vai SIA “NORA RN” projektu vadītājam Jānim Burmistrim (tālrunis 26663883).
10. Piedaloties Sacensībās, iesaistītās personas dod savu piekrišanu veikt personu datu apstrādi, vienlaikus tās var paust savu vēlmi nepubliskot personas datus. Fotogrāfijas un/vai video attēli var tikt publicēti Pārvaldes un sadarbības partneru tīmekļvietnē, (tajā skaitā uzglabāti publiskās pieejamības arhīvā), drukātajos izdevumos, TV ierakstos un tiešraidē.

# **III. Dalībnieku pieteikšana Sacensībām**

1. Skola pieteikumus atbilstoši Spartakiādes nolikuma 2.pielikumam iesniedz tiesnesim šā nolikuma 4. un 5.punktā minētā posma attiecīgās komandas sacensību pirmajā dienā.
2. Pieteikumā katrai komandai atļauts pieteikt 10 dalībniekus. Komandas sastāvā var iekļaut ne vairāk kā divas meitenes.

# **IV. Sacensību uzvarētāju apbalvošana**

1. Sacensību godalgoto vietu ieguvējas komandas apbalvo ar kausiem.
2. Sacensību godalgoto vietu ieguvējus komandu dalībniekus apbalvo ar medaļām.

|  |  |
| --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietniece | D.Vīksna |

Vanaga 67026842